**Izziņa par atzinumos sniegtajiem iebildumiem**

Ministru kabineta rīkojuma projekts

**„ Par valsts nekustamo īpašumu nodošanu Valkas novada pašvaldības īpašumā”, VSS-203**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 27.05.2019. **11.07.2019.** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība, Zemkopības ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 29.03.2019. atzinumā Nr.1-9.1/334 sniegtais iebildums.  **Tieslietu ministrijas 31.05.2019. atzinumā sniegtais iebildums (e-pasts**), **Zemkopības ministrijas 03.06.2019 atzinumā Nr. 3.4-11e/1259/2019 sniegtais iebildums** |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | *Rīkojuma projekta anotācija* | Tieslietu ministrijas 29.03.2019. atzinumā Nr.1-9.1/334 sniegtais iebildums par projektu |  | *Precizētā rīkojuma projekta anotācijas I sadaļas 2. punktā ietvertā informācija* |
| 1. |  | Anotācijas I sadaļas 2. punktā daļā par nekustamo īpašumu Meža ielā 10 Valkā, Valkas novadā, tiek minēts, ka Zemkopības ministrijas 2014. gada 8. maija vēstulē Nr. 3.4-3e/1542/2014 sniegts skaidrojums, ka nekustamais īpašums Meža ielā 10, Valkā, Valkas novadā ir uzskatāms par valsts meža zemi Meža likuma izpratnē. Turpretim Valkas novada dome 2018. gada 17. decembra vēstulē Nr. 3-9/18/1573, atsaucoties uz Meža likuma 3.1 pantu, norāda, ka nekustamais īpašums Meža ielā 10, Valkā, Valkas novadā nav uzskatāms par valsts meža zemi Meža likuma izpratnē, jo meža esošā platība ir mazāka par 0,5 hektāriem.  Meža likuma pārejas noteikumu 33. punktā noteikts, ka "šā likuma 3.1 panta 2. punktu neattiecina uz zemi, kas līdz 2012. gada 1. janvārim Nekustamā īpašuma valsts kadastra informācijas sistēmā reģistrēta kā mežs". Norādām, ka zemesgabals Nekustamā īpašuma valsts kadastra informācijas sistēmā reģistrēts kā mežs 2006. gada 29. augustā, tādējādi nekustamais īpašums Meža ielā 10, Valkā, Valkas novadā ir uzskatāms par valsts meža zemi Meža likuma izpratnē.  Ņemot vērā iepriekš minēto, **Tieslietu ministrija lūdz precizēt anotāciju un pievienot projektam visus nepieciešamos dokumentus atbilstoši Ministru kabineta 2006. gada 19. septembra noteikumos Nr.776 "Valsts meža zemes atsavināšanas kārtība" minētajam.** | **Iebildums izvērtēts un daļēji ņemts vērā.**  ***Vienošanās panākama projekta piecu dienu elektroniskajā saskaņošanā.***  Valsts akciju sabiedrība “Valsts nekustamie īpašumi” papildus ir saņēmusi Valkas novada domes 26.04.2019. vēstuli Nr. 3-9/19/575, kurā Valkas novada dome informē, ka tās ieskatā prasība piestādīt konkrētos dokumentus atbilstoši Ministru kabineta 2006. gada 19. septembra noteikumos Nr.776 "Valsts meža zemes atsavināšanas kārtība" minētajam par uz šīs zemes vienības esošo meža zemi (0.0552ha platībā no 1.7580 ha) ir nesamērīga un uzliek pašvaldībai lieku administratīvo slogu.  Kopā ar Valkas novada domes 2018.gada 30.augusta sēdes lēmumu (protokols Nr.8.,9.§), tika nosūtīta arī 2018.gada 12.decembra Valkas novada domes Izziņa Nr.14-6/17/21, par plānotās darbības atbilstību teritorijas plānojumam.  Pašvaldības funkcija ir gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kas nozīmē efektīvi apsaimniekot zemes vienību.  Ievērojot iepriekš minēto, kā arī to, ka nekustamais īpašums Meža ielā 10, Valkā, Valkas novadā, nav nepieciešams ne Finanšu ministrijai, ne arī Zemkopības ministrijai Meža likumā noteiktās valsts meža īpašuma pārvaldīšanas un apsaimniekošanas funkcijas nodrošināšana, ne arī kādai citai valsts iestādei vai valsts kapitālsabiedrībai, labākais (lietderīgākais) nekustamā īpašuma turpmākais izmantošanas veids ir nodot to Valkas novada pašvaldības īpašumā,  tādējādi radot efektīvākus priekšnosacījumus šīs teritorijas apsaimniekošanai un attīstībai. | Anotācija ir papildināta ar šādu informāciju:  Valsts akciju sabiedrība “Valsts nekustamie īpašumi” papildus ir saņēmusi Valkas novada domes 26.04.2019. vēstuli Nr. 3-9/19/575, kurā Valkas novada dome informē, ka tās ieskatā prasība piestādīt konkrētos dokumentus atbilstoši Ministru kabineta 2006. gada 19. septembra noteikumos Nr.776 "Valsts meža zemes atsavināšanas kārtība" minētajam par uz šīs zemes vienības esošo meža zemi (0.0552 ha platībā no 1.7580 ha) ir nesamērīga un uzliek pašvaldībai lieku administratīvo slogu.  Pašvaldības funkcija ir gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kas nozīmē efektīvi apsaimniekot zemes vienību. |
| 2. |  | **Tieslietu ministrijas** **31.05.2019. elektroniskajā saskaņošanā sniegtais iebildums:**  Rīkojuma projektam kā viens no paskaidrojošiem dokumentiem pievienos Zemkopības ministrijas 2014.gada 8.maija vēstule VAS “Valsts nekustamie īpašumi”, kurā tiek norādīts, ka nekustamais īpašums Meža ielā 10 Valkā, Valkas novadā (nekustamais īpašums) ir uzskatāms par valsts meža zemi Meža likuma izpratnē, līdz ar to piemērojami 2006.gada 19.septembra Ministru kabineta noteikumiem Nr.776. Turpretim Anotācijas I sadaļas 2. punktā daļā tiek norādīts, ka “Valkas novada dome 17.12.2018. vēstulē Nr. 3-9/18/1573 atsaucoties uz Meža likuma 3.1 pantu, kur norādīts, ka par mežu neuzskata atsevišķi no meža esošu platību, kas atbilst meža definīcijai, bet ir mazāka par 0,5 ha, informē, ka citu Noteikumos Nr.776 minēto dokumentu pieprasīšana meža zemes atsavināšanai nav pamatota, ņemot vērā, ka zemes vienībā Meža ielā 10, Valkā, Valkas novadā, reģistrētā meža platība ir 0,0552 ha.”  Ņemot vērā minēto, lūdzam attiecīgi veikt labojumus Rīkojuma projekta anotācijā, atbilstoši konkrētajai situācijai - ja nekustamais īpašums ir Valsts meža zeme, lūdzam attiecīgi ievērot 2006.gada 19.septembra Ministru kabineta noteikumus Nr.776, t.sk. ja nekustamais īpašums ir uzskatāms par Valsts meža zemi, tomēr lietderības apsvērumu dēļ netiek ievēroti 2006.gada 19.septembra Ministru kabineta noteikumi Nr.776, lūdzam tos uzskaitīt. Savukārt, ja nekustamais īpašums nav uzskatāms par Valsts meža zemi, lūdzam attiecīgi veikt labojumus Rīkojuma projektā un anotācijā. | **Ņemts vērā.**  *Vienošanās panākama projekta atkārtotā piecu dienu elektroniskajā saskaņošanā.*  Rīkojuma projekta anotācija ir papildināta ar lietderības apsvērumiem. | *Rīkojuma projekta anotācija ir papildināta ar šādu informāciju.*  Kaut arī zeme 0.0552 ha platībā Meža ielā 10, Valkā, Valkas novadā, ir Meža likuma objekts, tomēr izvērtējot visus faktiskos un tiesiskos apstākļus secināms, ka konkrētajā gadījumā nekustamā īpašuma nodošana Valkas novada pašvaldībai būtu pieļaujama un atbalstāma arī tad, ja projektam netiktu pievienoti visi Noteikumos Nr.776 minētie dokumenti, kuri nepieciešami attiecīgi valsts meža zemes atsavināšanas ierosinājumam un valsts meža zemes atsavināšanai, ievērojot šādus lietderības apstākļus:  1) Publiskai personai Publiskas personas finanšu līdzekļu un mantas izšķērdēšanas novēršanas likuma 3.pantā noteikts pienākums lietderīgi rīkoties ar finanšu līdzekļiem un mantu, proti, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu. Tādēļ, no vienas puses, pamatota ir Valkas novada pašvaldības norāde, ka prasība pievienot visus Noteikumos Nr.776 8.punktā minētos dokumentus ir nesamērīga un uzliek pašvaldībai lieku administratīvo slogu, ņemot vērā, ka zemes vienības sastāvā reģistrētā meža zeme ir nelielā platībā - tikai 0.0552 ha, ar vērtību 0  *euro*, kā arī to, ka faktiski nekustamais īpašums tiks izmantots saskaņā ar likuma "Par pašvaldībām" 15.panta pirmās daļas 2.punktu, kas atbilst Meža likuma 44. panta ceturtās daļas 2. punktā d) apakšpunktā noteiktajam gadījumam.  2) No otras puses lietderīga rīcība ar finanšu līdzekļiem un mantu attiecas arī uz valsts tiešās pārvaldes iestādēm, ministrijām. Nekustamais īpašums Meža ielā 10, Valkā, Valkas novadā, nav nepieciešams valsts funkciju realizēšanai; par tā nomu nav intereses; pastāv likumiski šķēršļi tā pārdošanai izsolē (*šobrīd nav prognozējams, kad varētu tikt virzīti grozījumi “Meža likumā” un vai vispār tiks atbalstīta iecere likumprojektā paplašināt valsts meža zemes atsavināšanas gadījumus*); nav iespējama zemes vienības sadalīšana atsevišķās zemes vienībās, kā arī tās atmežošana (*Valkas novada domes 15.10.2015. vēstule Nr.3-9/15/1438*); valsts nekustamā īpašuma pārvaldīšana rada valsts akciju sabiedrībai “Valsts nekustamie īpašumi” administratīvo slogu un izmaksas (*rentabilitāte par 2018.gadu ir negatīva -1136.90 euro*).  Ņemot vērā iepriekš minētos apsvērumus un ievērojot saprātīgu līdzsvaru starp valsts un pašvaldības interesēm, lietderīgākais nekustamā īpašuma Meža ielā 10, Valkā, Valkas novadā, turpmākais izmantošanas veids ir nodot to Valkas novada pašvaldības īpašumā, tādējādi radot efektīvākus priekšnosacījumus šīs teritorijas apsaimniekošanai un attīstībai, vienlaicīgi atbrīvojot Finanšu ministriju no tai neraksturīgas funkcijas veikšanas. |
| 3. |  | Zemkopības ministrija **03.06.2019 atzinumā Nr. 3.4-11e/1259/2019** par projektu izsaka iebildumu:  Meža likuma 44. panta ceturtās daļas 2. punkts nosaka, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu šādos gadījumos, ja valsts meža zeme nepieciešama likumā "Par pašvaldībām" noteikto šādu pašvaldības autonomo funkciju veikšanai a) ceļu būvniecība, b) kapsētu izveidošana vai paplašināšana, c) parku ierīkošana un uzturēšana un d) mežaparku ierīkošana un uzturēšana pilsētu un ciemu teritorijās.  Ministru kabineta noteikumu Nr.776 “Valsts meža zemes atsavināšanas kārtība” 8. punkts nosaka pievienojamos dokumentus, kuri nepieciešami attiecīgi valsts meža zemes atsavināšanas ierosinājumam un valsts meža zemes atsavināšanai, kura nepieciešama mežaparku ierīkošanai un uzturēšanai.  Attiecībā uz iepriekš minēto, Zemkopības ministrija lūdz Valkas novada pašvaldību iesniegt dokumentus – 1) grafisko ieceres risinājuma plānu vizuāli uztveramā mērogā (M 1:500, M 1:1000, M 1:2000 vai M 1:5000), kurā iezīmēta skartās valsts meža zemes robeža un ieceres izvietojums zemes vienībā un 2) skaidrojošu aprakstu par plānoto darbību (atrašanās vieta, tās vispārīgs raksturojums, esošā situācija un plānotie darbi (būves, iecerētie labiekārtojuma elementi, arhitektūras mazās formas un to izvietojums plānā), plānotie darbu īstenošanas termiņi). | *Vienošanās panākama projekta atkārtotā piecu dienu elektroniskajā saskaņošanā.*  Rīkojuma projekta anotācija ir papildināta ar lietderības apsvērumiem.  (skat. pie Tieslietu ministrijas iebilduma). | Skat. precizēto anotāciju. |

Atbildīgā amatpersona: valsts akciju sabiedrības “Valsts nekustamie īpašumi” valdes locekle- S.Janvāre

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

V.Bružas, 67024927

[vita.bruzas@vni.lv](mailto:vita.bruzas@vni.lv)